दवा खत्म होने से तीन दिनों से फॉगिंग बंद
पटना सिटी|एक ओरजहां मच्छरों का प्रकोप लगातार बढ़ता जा रहा है, वहीं दूसरी ओर नगर निगम सिटी अंचल की ओर से कराई जा रही फॉगिंग दवा के अभाव में पिछले तीन दिनों से बंद है। इसके लिए अपर नगर आयुक्त (सफाई) को पत्र लिखा गया है।
जानकारी के मुताबिक फॉगिंग के लिए जरूरी टेक्नीकल मैलाथीन उपलब्ध नहीं है। यह मच्छरों को खत्म करने के लिए कारगर दवा है, पर इसके अभाव में प्लांट मैलाथीन का उपयोग किया जा रहा था, जो बहुत कारगर नहीं है। ऐसे में इसका डोज बढ़ाने की बात कही जा रही है। घनी आबादी वाले सिटी के 20 वार्डों में फॉगिंग के लिए निगम ने रोस्टर बनाया है। उसके अनुसार फॉगिंग कराई जा रही थी। नौ मार्च तक का रोस्टर बना हुआ है। रोस्टर के मुताबिक 1 मार्च को वार्ड 53 61 में फॉगिंग होनी थी, पर नहीं कराई गई। इस संबंध में नगर निगम सिटी अंचल के कार्यपालक पदाधिकारी अजय कुमार ने बताया कि फॉगिंग से संबंधी दिशा-निर्देश के लिए अपर नगर आयुक्त (सफाई) को पत्र लिखा गया है। जल्द ही फॉगिंग कराई जाएगी।
hin_Deva hin_Deva hin_Deva